钦定古今图书集成/明伦汇编/氏族典/第384卷 > 李广
## 钦定古今图书集成/明伦汇编/氏族典/第384卷 > 李广

按《北齐书李广传》，“广字弘基，范阳人，其先自辽东徙
焉。广博涉群书，有才思文议之美，少与赵郡李謇齐
名。魏安丰王廷明镇徐州，署广长流参军。崔暹精选
御史，皆是世胄，广独以才学兼御史，修国史。显祖初
嗣霸业，命掌书记。天保初，欲以为中书郎，遇其病笃
而止。广曾欲早朝，未明假寐，忽惊觉，谓其妻云：‘吾向
似睡，忽见一人出吾身中语云：‘君用心过苦，非精神
所堪，今辞君去’’。”因而恍惚不乐，数日便遇疾，积年不
起，竟以疾终。《文笔》十卷，魏收为之序。